P r e d k l a d a c i a   s p r á v a

	Na   pozvanie   predsedu   vlády    Slovenskej   republiky    M.   Dzurindu    sa     dňa      30. novembra 2002 uskutoční oficiálna návšteva predsedu vlády Českej republiky Vladimíra Špidlu v Slovenskej republike. 

	Predseda vlády SR M. Dzurinda uskutočnil oficiálnu návštevu v  Českej republike v dňoch 19.-20. mája 2002. Oficiálna návšteva V. Špidlu v SR sa koná na základe dohody oboch predsedov vlád pravidelne sa stretávať a upevňovať nadštandardné vzťahy medzi Slovenskou republikou a Českou republikou.
		
Obsahom rokovaní budú predovšetkým otázky bilaterálnych slovensko-českých vzťahov po voľbách v SR a ČR a možnosti ich dynamizácie v nasledujúcom období. V zahraničnopolitickej oblasti budú prerokované aj otázky regionálnych vzťahov a otázky spojené s procesom integrácie SR a ČR do euroatlantických štruktúr, vývoj v strednej Európe a aktuálne otázky medzinárodného vývoja.